Na temelju članka 30. Statuta Općine Vladislavci („Službeni glasnik“ Općine Vladislavci broj 3/13, 3/17, 2/18, 4/20, 5/20 -pročišćeni tekst, 8/20, 2/21 i 3/21 – pročišćeni tekst), Općinsko vijeće Općine Vladislavci na svojoj 28. sjednici održanoj dana 10. srpnja 2023. godine donosi

**ZAKLJUČAK**

**o usvajanju Izvješća o izvršenju**

**Programa javnih potreba u kulturi na području Općine Vladislavci u 2022. godini**

**I.**

 Usvaja se Izvješće o izvršenju Programa javnih potreba u kulturi na području Općine Vladislavci u 2022. godini, KLASA: 612-01/21-01/03, URBROJ: 2158-41-02-23-9 od 4. svibnja 2023. godine.

**II.**

Izvješće o izvršenju Programa javnih potreba u kulturi na području Općine Vladislavci za 2022. godinu sastavni je dio ovog Zaključka.

**III.**

 Ovaj Zaključak ima biti objavljen u „Službenom glasniku“ Općine Vladislavci.

KLASA: 612-01/21-01/03

URBROJ: 2158-41-01-23-10

Vladislavci, 10. srpnja 2023.

**Predsjednik**

**Općinskog Vijeća**

Krunoslav Morović, v.r.

Na temelju članka 36. Statuta Općine Vladislavci Službeni glasnik“ Općine Vladislavci broj 3/13, 3/17, 2/18, 4/20, 5/20 -pročišćeni tekst, 8/20, 2/21 i 3/21 – pročišćeni tekst) Općinski načelnik Općine Vladislavci dana 4. svibnja 2023. godine, podonosi

**IZVJEŠĆE**

**o izvršenju Programa javnih potreba u kulturi na**

 **području Općine Vladislavci za 2022. godinu**

**I.**

Općinsko vijeće Općine Vladislavci donijelo je Program javnih potreba u kulturi na području Općine Vladislavci za 2022. godinu („Službeni glasnik“ Općine Vladislavci br. 16/21, 6/22, 11/22 i 14/22) .

Programom javnih potreba u kulturi na području Općine Vladislavci za 2022. godinu („Službeni glasnik“ Općine Vladislavci br. 16/21, 6/22, 11/22 i 14/22) planirana su sredstva za financiranje javnih potreba u kulturi za slijedeće namjene:

|  |  |  |
| --- | --- | --- |
| **R.BR.** | **NAMJENA** | **PLANIRANI IZNOS U KUNAMA** |
| 1. | tekuće donacije kulturno umjetničkim društvima s područja Općine Vladislavci  | 56.000,00 |
| 2.  | pokroviteljstvo nad manifestacijama na području Općine Vladislavci  | 82.000,00 |
|  | **UKUPNO** | **138.000,00** |

Programom javnih potreba u kulturi na području Općine Vladislavci za 2022. godinu propisano je da se doznaka sredstava udrugama provodi temeljem Pravilnika o financiranju udruga iz Proračuna Općine Vladislavci („Službeni glasnik“ Općine Vladislavci br. 2/16, 5/21, 5/22 i 6/22- pročišćeni tekst)

**II.**

U 2022. godini sredstva planirana Programom javnih potreba u kulturi na području Općine Vladislavci za 2022. godinu, utrošena su za slijedeće namjene:

|  |  |  |  |
| --- | --- | --- | --- |
| **R.BR.** | **NAMJENA** | **PLANIRANI IZNOS U KUNAMA** | **IZVRŠENI** **IZNOS U KUNAMA** |
| 1. | tekuća donacija kulturno umjetničkim društvima s područja Općine Vladislavci  | 56.000,00 | 50.000,00 |
| 2.  | pokroviteljstvo nad manifestacijama na području Općine Vladislavci | 82.000,00 | 62.487,89 |
|  | UKUPNO | **138.000,00** | **112.487,89** |

Tekuće donacije kulturno umjetničkim društvima u iznosu od 50.000,00 kuna dodijeljene su sukladno Pravilniku o financiranju udruga iz Proračuna Općine Vladislavci („Službeni glasnik“ Općine Vladislavci br. 2/16, 5/21, 5/22 i 6/22- pročišćeni tekst), na način da je općinski načelnik raspisao natječaj za prijavu projekata i institucionalnu podršku udrugama za 2022. godinu iz proračuna Općine Vladislavci. Natječaj je raspisan 12. siječnja 2022. godine. Po raspisanom natječaju udrugama su bila dostupna sredstva u iznosu od 56.000,00 kuna. Po natječaju sredstva su raspoređena Kulturno umjetničkom društvu „Dukat“, sa sjedištem u Vladislavcima, Erne Kiša 3 u iznosu od 25.000,00 kuna, te Udruzi Hrvata iz Bosne i Hercegovine „Bosanski prsten“ sa sjedištem u Dopsinu, J.J. Strossmayera 70 u iznosu od 25.000,00 kuna.

Kulturno umjetničko društvo „Dukat“, sa sjedištem u Vladislavcima, Erne Kiša 3 doznačen je iznosu od 25.000,00 kuna, a Udruzi Hrvata iz Bosne i Hercegovine „Bosanski prsten“ sa sjedištem u Dopsinu, J.J. Strossmayera 70 iznosu od 25.000,00 kuna.

Sa svim udrugama potpisani su ugovori o dodijeli sredstava, udruge su podnijele Izvješća o provedbi projekta u propisanim rokovima i obavljena je kontrola na licu mjesta, kojom je utvrđeno da su sredstava korištena namjenski, za odobrene namjene.

U 2022. godini Općina je sufinancirala manifestacije koje su se odvijale na području Općine Vladislavci, i to:

1. Rušenje majpana u Hrastinu
2. Ivanjsko sijelo u Vladislavcima
3. Grahijada
4. Čobanijada
5. Roštiljada
6. Igra kolo
7. Jeseni u Hrastinu
8. Ivanjsko jahanje
9. Advent u Općini Vladislavci.“

Za Manifestacije je u 2022. godini utrošen iznos od 62.487,89 kuna.

**III.**

Ovo Izvješće upućuje se na razmatranje i usvajanje Općinskom vijeću Općine Vladislavci.

KLASA: 612-01/21-01/03

URBROJ: 2158-41-02-23-09

Vladislavci, 4. svibnja 2023.

**Općinski načelnik**

 Marjan Tomas